Persondataforordning procedure vedrørende:

Fotografering af elever, brug af elevfotos, video og elevstatements

**Formål med denne procedure**

Formålet med denne procedure er at sikre korrekt håndtering af elevfotos og persondata i forbindelse med skolens fotografering af elever. Herunder brug af elevfotos, video og elevstatements i kommercielt øjemed

**Proceduren omhandler følgende parter**

Proceduren anvendes for alle skolens elever

**Vi anvender følgende fremgangsmåde/metode**

* I forbindelse med udarbejdelsen af årsskrift, profilfolder og reklamematerialer i form af plakater, annoncer m.v., såvel digitalt som i trykte materialer, anvendes fotos, video og elevcitater, hvor skolens elever medvirker
* Elever skal give samtykke førend Viborg Katedralskole må bruge materialet i kommercielt øjemed.
* Til samtykke anvendes mundtligt samtykke eller i nogle tilfælde skriftligt samtykke.
* Mht. det skriftlige samtykke, anvendes formular/skema, som eleverne bliver bedt om at udfylde og underskrive
* Eleverne oplyses om, at de til enhver tid kan trække sit samtykke tilbage, dog ikke med tilbagevirkende kraft for allerede iværksatte kampagneaktiviteter

**Hvordan sikrer vi opfølgning på og opdatering af gældende procedure?**

* Fremgangsmåde/metode vil løbende blive opdateret, så proceduren opfylder kravene til korrekt håndtering af personfølsomme oplysninger.
* Rektor og uddannelsesleder med ansvar for kommunikation og markedsføring vil løbende drøfte gældende praksis og ajourføre indeværende procedure.
* Den enkelte elev kan altid kontakte rektor eller uddannelsesleder med ansvar for kommunikation og markedsføring og få svar på spørgsmål vedrørende sikker håndtering af elevfotos og persondata i den forbindelse.
* Det er rektor og skolens medarbejdere, der har ansvar for korrekt behandling af billede- og videomateriale samt elevcitater til kommercielt brug.

**Hvem er ansvarlig for rettidig revision/evaluering af proceduren?**

Løbende revision af proceduren påhviler rektor og uddannelsesleder med ansvar for kommunikation og markedsføring.